זיקית מלגשית ענקית

זיקית מלגשית ענקית או זיקית ענק (שם מדעי: Furcifer oustaleti) היא מין של זיקית גדולה החיה במדגסקר, אך נמצאת גם בקניה כמין פולש.

זוהי הגדולה שבזיקיות, ואורכה עד 68 ס"מ. היא בעלת גוף ירוק משובץ מעט בלבן וקצוות ראשה וגבה חומים. הראש גדול ובעל אף בולבוסי קצר ונוקשה.

הזיקית חיה בין ענפי העצים ביערות מדגסקר, ונפוצה בכל רחבי האי ומצויה גם בערים ובכפרים.

תזונה 
כמו רוב הזיקיות, טרפה מורכב בעיקר מחרקים מעופפים כמו חגבים, גמלי שלמה, פרפרים ועשים, שחלקם נחשבים כמזיקים לאדם. בשל הדברתה את המזיקים, זיקית זו נחשבת במדגסקר לחיה חיובית. זיקית זו גדולה מאוד וטריטוריאלית, ולכן היא טורפת גם זיקיות מסיגות גבול. הטרף מתבצע באמצעות לשון גדולה ושרירית.

ראו גם
 הפארק הלאומי מרוג'ג'י

קישורים חיצוניים

הערות שוליים 

זיקיות
מדגסקר: בעלי חיים אנדמיים
זוחלים ביערות הגשם של מדגסקר
מדגסקר: זוחלים